पुणे के वारजे में स्थित एक इलेक्ट्रिक दुकान है, उसके ही पास बैंक का एटीएम है। इलेक्ट्रिक दुकान में शॉर्ट सर्किट की वजह से आग लगी, जिसमें दुकान में रखे इलेक्ट्रिक के सभी सामान भी जलकर खाक हो गए। यह आग रात पौने दो बजे के करीब लगी। दुकान में से काफी धुआं निकल रहा था, नागरिकों ने इसकी जानकारी फायर ब्रिगेड विभाग को दी। घटनास्थल पर पहुंचकर फायरब्रिगेड दल ने यह आग बुझायी, लेकिन आग इतनी फैल चुकी थी कि दुकान में रखे सामान और एटीएम में रखे पैसे भी पूरी तरह से जल गई।